CELEX: 62020CN0160
Language: hr
Date: 2020-03-24 00:00:00
Title: Predmet C-160/20: Zahtjev za prethodnu odluku koji je 24. ožujka 2020. uputio Rechtbank Rotterdam (Nizozemska) – Stichting Rookpreventie Jeugd i dr. protiv Staatssecretaris van Volksgezondheid, Welzijn en Sport

6.7.2020   
            
            
               HR
            
            
               Službeni list Europske unije
            
            
               C 222/17
            
         
      Zahtjev za prethodnu odluku koji je 24. ožujka 2020. uputio Rechtbank Rotterdam (Nizozemska) – Stichting Rookpreventie Jeugd i dr. protiv Staatssecretaris van Volksgezondheid, Welzijn en Sport
      (Predmet C-160/20)
      (2020/C 222/20)
      Jezik postupka: nizozemski
      
         Sud koji je uputio zahtjev
      
      Rechtbank Rotterdam
      
         Stranke glavnog postupka
      
      
         Tužitelj: Stichting Rookpreventie Jeugd i dr.
      
         Tuženik: Staatssecretaris van Volksgezondheid, Welzijn en Sport
      
         Druga stranka u postupku: Vereniging Nederlandse Sigaretten- en Kerftakfabrikanten (VSK)
      
         Prethodna pitanja
      
      
                  1.
               
               
                  Je li uređenje mjerne metode predviđene člankom 4. stavkom 1. Direktive 2014/40 (1) na temelju ISO normi koje nisu javno dostupne u skladu s člankom 297. stavkom 1. UFEU-a (i Uredbom [EU] br. 216/2013 (2)) i načelom transparentnosti na kojem se temelji?
               
            
                  2.
               
               
                  Treba li ISO norme 4387, 10315, 8454 i 8243, na koje upućuje članak 4. stavak 1. Direktive 2014/40, tumačiti na način i primijeniti tako da se u okviru tumačenja i primjene članka 4. stavka 1. te direktive emisije katrana, nikotina i ugljikova monoksida ne moraju mjeriti (i provjeriti) samo u skladu s predviđenom metodom, nego se mogu, odnosno moraju mjeriti (i provjeriti) i na druge načine te s drugim intenzitetom?
               
            
                  3.
               
               
                  
                              a)
                           
                           
                              Krši li članak 4. stavak 1. Direktive 2014/40 zahtjeve te direktive i njezin članak 4. stavak 2. kao i članak 5. stavak 3. Okvirne konvencije Svjetske zdravstvene organizacije o nadzoru nad duhanom jer je prilikom određivanja ISO normi navedenih u članku 4. stavku 1. Direktive 2014/40 sudjelovala industrija duhana?
                           
                        
                              b)
                           
                           
                              Krši li članak 4. stavak 1. Direktive 2014/40 zahtjeve te direktive, članak 114. stavak 3. UFEU-a, cilj Okvirne konvencije Svjetske zdravstvene organizacije o nadzoru nad duhanom kao i članke 24. i 35. Povelje jer se metodom mjerenja predviđenom tom odredbom ne mjere emisije cigareta s filtrima prilikom namjenske uporabe zbog toga što se tom metodom ne uzimaju u obzir učinci malih ventilacijskih otvora na filtru koji se pri namjenskoj uporabi uvelike prekriju usnama i prstima pušača?
                           
                        
            
                  4.
               
               
                  
                              a)
                           
                           
                              Koja se alternativna mjerna metoda (i postupak provjere) može, odnosno mora primijeniti ako Sud na
                              
                                          —
                                       
                                       
                                          1. pitanje odgovori niječno?
                                       
                                    
                                          —
                                       
                                       
                                          2. pitanje odgovori potvrdno?
                                       
                                    
                                          —
                                       
                                       
                                          3.a) pitanje i/ili 3.b) odgovori potvrdno?
                                       
                                    
                        
                              b)
                           
                           
                              u slučaju da Sud ne može odgovoriti na pitanje 4.a: je li riječ o situaciji u smislu članka 24. stavka 3. Direktive 2014/40 ako privremeno nema nikakve mjerne metode?
                           
                        
            
         (1)  Direktiva 2014/40/EU Europskog parlamenta i Vijeća od 3. travnja 2014. o usklađivanju zakona i drugih propisa država članica o proizvodnji, predstavljanju i prodaji duhanskih i srodnih proizvoda i o stavljanju izvan snage Direktive 2001/37/EZ (SL 2014., L 127, str. 1.)
      
         (2)  Uredba Vijeća (EU) br. 216/2013 od 7. ožujka 2013. o elektroničkom izdanju Službenog lista Europske unije (SL 2013., L 69, str. 1.) (SL, posebno izdanje na hrvatskom jeziku, poglavlje 16., sveza k 4., str. 7.)